Cuneiform Tablet OIP 27 56
Cuneiform tablet, dated to the Old Assyrian Period (ca. 1950-1850 BC).
Genre: memo
Transliteration:
3 ma-na KÙ.BABBAR ṣa-ru-pá-am <gap> i-ṣé-er ú-sá-nim DUMU a-mur-a-šur DAM.GÀR-ru-um i-šu iš-tù ḫa-muš-tim ša i-dí-ku-bi DUMU a-šur-ma-lik ITU.KAM kà-ra-a-tim li-mu-um i-dí-a-ḫu-um a-na 20 ḫa-am-ša-tim i-ša-qal wa-bi-il₅ ṭup-pí-im šu-ut DAM.GÀR-ru-um IGI ú-ṣur-ša-IŠTAR DUMU a-šur-i-mì-tí IGI lu-zi-na DUMU a-šur-ba-ni IGI sá-ak-lí-a DUMU šu-IŠTAR 3 ma-na 10.5 GÍN KÙ.BABBAR i-ṣé-er i-na-aḫ-DINGIR DUMU šu-a-šur DAM.GÀR-ru-um i-šu iš-tù ḫa-muš-tim ša a-šur-i-mì-tí DUMU i-ku-pí-IŠTAR a-na 13 ḫa-am-ša-tim i-ša-qal šu-ma lá iš-qú-ul i-na ITU.KAM 1 GÍN.TA KÙ.BABBAR a ma-na-em ú-ṣa-áb ITU.KAM ḫu-bur li-mu-um i-dí-a-ḫu-um DUMU ku-da-nim wa-bi-il₅ ṭup-pí-im šu-ut DAM.GÀR-ru-um IGI i-ri-ší-im DUMU a-mur-{d}UTU-ši IGI en-um-a-šur DUMU ša-lim-a-ḫi-im 1 ma-na KÙ.BABBAR-i i-ṣé-er a-šur-DUG DUMU a-šur-na-da ù ki-ba-al DUMU dan-a-šur DAM.GÀR i-šu ITU.KAM áb-ša-ra-nim DINGIR ša-pá-tám i-lik-ma iš-tù ḫa-muš-tim ša a-ḫu-wa-qar DUMU zur-zur li-mu-um a-šur-i-mì-tí ma-lá-ḫu-um KÙ.BABBAR il₅-qé-ú 0.5 GÍN.TA i-na ITU.KAM-im a-na 1 ma-na-em ṣí-ib-tám ú-ṣú-bu IGI PÚZUR-a-šur DUMU šu-be-lim IGI a-šur-i-mì-tí DUMU a-šur-na-da 1 ma-na KÙ.BABBAR ṣa-ru-pá-am KI en-na-nim DUMU ku-ku-a IGI ú-zu-a DUMU li-pá-a IGI lá-qé-ep DUMU šu-IŠTAR 55 ma-na URUDU ma-sí-am da-mu-qám ša-bu-ra-am i-ṣé-er sú-en₆-SIPA DUMU a-mur-IŠTAR PÚZUR.IŠTAR DUMU im-dí-lim i-šu ITU.KAM té-i-na-tim li-mu-um a-ku-tum iš-tù ḫa-muš-tim ša li-ip-ta-nim a-na 2 ḫa-am-ša-tim i tur₄-ùḫ-mì-it i-ša-qal šu-ma lá iš-qúl ki-ma a-wa-at kà-ri-im ṣí-ib-tám i ITU.KAM ú-ṣa-áb a-na URUDU ù ṣí-ib-tí-šu a-ni-na DUMU a-šur-be-el-a-wa-tim qá-ta-tum URUDU i qá-qá-ad šál-mì-šu-nu ra-ki-is 0.33333 ma-na KÙ-BABBAR KI a-šu-a-a ITU.KAM ṣí-ip-im li-mu-um ma-ṣí-DINGIR a-na 4 i-ša-qal šu-ma lá iš-qúl ṣí-ib-tám ú-ṣa-áb 0.5 ma-na KÙ.BABBAR KI a-na-lí ITU.KAM áb-ša-ra-nim li-mu-um en-na-sú-en₆ 0.5 GÍN.TA a-na 0.5 ma-na-im i ITU.KAM ú-ṣa-áb 16 GÍN KÙ.BABBAR KI a-na-aḫ-a-šur DUMU a-šur-na-da 10 GÍN iš-tí a-bi₄-DUG 0.33333 ma-na KÙ.BABBAR KI šu-be-lim DUMU a-al-DUG 0.66666 ma-na 7.5 GÍN KI sá-ak-li-a DUMU šu-IŠTAR 7 GÍN KÙ.BABBAR KI a-šur-ni-šu DUMU a-sú 10 GÍN KÙ.BABBAR KI en-na-sú-en₆ DUMU a-al-DUG 1.3333300000000001 ma-na KÙ.BABBAR KI pí-lá-aḫ-a-šur ù pí-lá-aḫ-IŠTAR ma-ri a-šur-na-da 0.33333 ma-na KÙ.BABBAR KI sá-ak-lá-nim DUMU ke-el-du <gap>